Vaatekauppa joutui tuhansien eurojen korvauksiin etnisestä syrjinnästä – myyjä ei päästänyt aluksi romaneja sisään

Yhdenvertaisuusvaltuutettu Kirsi Pimiä pitää tuomiota tärkeänä.

Kokkolalainen vaateliike ja sen työntekijä joutuivat koviin korvauksiin syrjintätapauksessa, jossa kolmea romania ei aluksi päästetty kauppaan ilman vartijan läsnäoloa.

Tapauksessa syytetty myyjä meni romaneja ovelle vastaan ja yritti kieltää näitä tulemasta sisään vaatekauppaan joulukuussa 2015.